14/09/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.13284 Aena SME, S. A. Santiago de Compostela

AENA SME, S. A. de conformidade co artigo 261 do Regulamento do dominio público hidráulico, solicita a modificación da autorización outorgada por Augas de Galicia en data 16/05/2011 e modificada parcialmente por resolución en data 23/04/2014; no relativo ao tratamento de depuración, á evacuación e ao punto de vertido das augas residuais fecais procedentes da descarga de aeronaves e dos edificios de pasaxeiros e oficinas do aeroporto de Santiago de Compostela asentado no lugar de Lavacolla (t. m. Santiago de Compostela). As augas residuais fecais procedentes da descarga de aeronaves (sentinas) son tratadas na estación depuradora de augas residuais de aeronaves (EDARA), constituída polos seguintes dispositivos:  Depósito de recepción de 5,0 m 3 dotado de bombas trituradoras para impulsión.  Tamiz rotativo de 1 mm de luz de paso.  Tratamento físico-químico con adición de coagulante e floculante e axuste de pH e flotación por aire disolto (DAF) en equipo de 1,4 m de diámetro e 1,5 m 3 /h de capacidade.  Axuste de pH a 10,5 en depósito de 200 L.  Filtro de sílex-antracita de 0,5 m de diámetro.  Tratamento de desorción (stripping) para a eliminación de amoníaco en torre con recheo de polipropileno, de 1,2 m de diámetro e 8,0 m de altura; o aire enriquecido en amoníaco faise reaccionar con ácido sulfúrico nunha torre de absorción de 1,2 m de diámetro e 8,5 m de altura, cun volume de líquido de 1.100 L.  Depósito de almacenamento de auga tratada de 5 m 3, con bombeo ao tratamento biolóxico da EDAR do aeroporto nunha relación 1:50. As augas residuais fecais procedentes dos edificios de pasaxeiros e oficinas do aeroporto xunto co efluente tratado procedente da EDARA, son tratadas nunha estación depuradora de augas residuais (EDAR) deseñada para 1.700 habitantes equivalentes e 400 m 3 /día (ampliable ata 2.400 habitantes equivalentes e 600 m 3 /día) constituída polos seguintes dispositivos:  Obra de chegada e baipás xeral.  Pozo de bombeo de auga bruta de 2 m de diámetro e 2,56 m de altura total, cun volume de 14,9 m 3, dotado de cestón de grosos con luz de paso de 50 mm; o rebouse do pozo de bombeo á liña de baipás conta cun tamiz parafuso con carcasa de 10 mm de luz de paso.  Equipo compacto de pretratamento de 108 m 3 /h de capacidade total constituído por tamiz de 3 mm de luz de paso e 300 mm de diámetro e tanque desengrasador-desareador de 4 x 1,12 x 1,508 m 3, dotado de aireación mediante turbina. O exceso de caudal entre pretratamento e tratamento biolóxico condúcese a un tanque de tormentas de 108 m 3 de volume, dotado de axitación e bombeo ao tratamento biolóxico.  Tratamento biolóxico de dobre etapa de nitrificación-desnitrificación, con adición de fonte de carbono externa (glicerina) e eliminación de fósforo por dosificación de cloruro férrico, en dúas liñas (con espazo para unha terceira liña), cada unha delas de 200 m 3 /día de capacidade e constituídas por: - Cámara anóxica 1 de 6,0 x 2,15 x 5,5 m 3, dotada de axitación e dosificación de glicerina (de ser necesario); - Cámara óxica 1 de 6,0 x 2,9 x 5,5 m 3, con aireación mediante grella de difusores; - Cámara óxica 2 de 6,0 x 1,94 x 5,5 m 3, con aireación mediante grella de difusores; - Cámara anóxica 2 de 6,0 x 3,22 x 5,5 m 3, dotada de axitación, dosificación de glicerina e recirculación á cámara anóxica 1; - Cámara post-óxica de 2,0 x 1,65 x 5,5 m 3, con aireación mediante grella de difusores e dosificación cloruro férrico na saída.  Dous decantadores secundarios de 6 m de diámetro, 28,27 m 2 de superficie unitaria e 86,43 m 3 de volume unitario, con retirada de flotantes ao espesador por gravidade.  Espesador de lodos por gravidade de 3,5 m de diámetro, 9,62 m 2 de superficie e 30,70 m 3 de volume.  Deshidratación de lodos mediante filtro prensa automático de 20 placas con dosificación de polielectrolito catiónico. As augas residuais fecais depuradas procedentes da EDAR son vertidas a un afluente innominado do río Sionlla (cunca do río Tambre), mediante condución de formigón de 400 mm de diámetro e 1.232 m de lonxitude no punto de coordenadas UTM (ETRS89): X=546.034 Y=4.749.264. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 23 de xuño de 2022 Xefa da Área de Vertidos - Anaida Villelga Garcia de la Santa